ODGOVORI NA PITANJA

vezana uz Poziv na dostavu projektnih prijedloga

*UP.02.1.1.13 „Zaželi - program zapošljavanja žena – faza II“*

*Pitanja pristigla na esf.info@mrms.hr od 24. 7. do 30. 7. 2020.*

U interesu jednakog postupanja prema svim prijaviteljima, Ministarstvo rada,

mirovinskoga sustava, obitelji i socijalne politike u okviru ovog dokumenta, a čija je svrha pojasniti uvjete natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
|  RB. | PITANJE | ODGOVOR |
| 1. | Vezano za predaju projekta na otvoreni trajni poziv Zaželi - program zapošljavanja žena - faza II, obzirom da nam trenutni projekt traje do 30.11.2020. te spadamo u skupinu prijavitelja koji se mogu prijaviti ako završavaju unutar 120 dana od trenutka prijave na ovaj poziv, molimo da nam izračunate točan datum. Također molimo odgovor da li se prijavni obrazac može uvest par dana ranije ili je potrebno čekati taj datum da bi se spremio prijavni obrazac (obzirom da je na istom datum i vrijeme)? Da li je bitan datum predaje na poštu ili se gleda i datum spremanja prijavnog obrasca A? | Sukladno točki 1.6 Uputa za prijavitelje, na ovaj Poziv mogu se prijaviti Prijavitelji - Korisnici iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05), a koji završavaju unutar 120 dana od trenutka prijave na Poziv UP.02.1.1.13. Budući da ste naveli da vam sadašnji projekt (iz Poziva UP.02.1.1.05) završava 30.11.2020., projektni prijedlog na Poziv UP.02.1.1.13 možete podnijeti u trenutku kada ugovor iz prethodne faze bude završavao unutar 120 kalendarskih dana od trenutka prijave na ovaj Poziv, odnosno najranije 2.8.2020. godine.Prijavni obrazac A moguće je izvesti iz ESIF MIS sustava prije navedenoga vremena. Definirano vrijeme predaje projektnog prijedloga, sa svim popisanim prilozima i obrascima, podrazumijeva predaju u poštanskom uredu ili osobno, kako je definirano točkom 5.1. Uputa za prijavitelje.  |